50. ΠΡΟΕΔΡΙΚΟ ΔΙΑΤΑΓΜΑ υπ' αριθ.36 της 14 Ιαν./13 Φεβρ. 1986 (ΦΕΚ Α' 12) Όροι, προϋποθέσεις και διαδικασία αναγνώρισης Ομάδων Παραγωγών και Ενώσεων Ομάδων Παραγωγών. Έχοντας υπόψη: 1.Τις διατάξεις των παρ. 4 και 5 του άρθρ. 69 του Νόμ. 1541/1985 "Αγροτικές συνεταιριστικές οργάνωσεις" (ΦΕΚ 68Α). 2.Την 906/1985 γνωμοδότηση του Συμβουλίου της Επικρατείας, με πρόταση των Υπουργών Δικαιοσύνης και Γεωργίας, αποφασίζουμε: Σκοπός Άρθρ.1.-Με τις διατάξεις αυτού του Π.Δ/τος καθορίζονται οι όροι, οι προϋποθέσεις, τα αρμόδια όργανα και η διαδικασία αναγνώρισης των ομάδων παραγωγών (Ο.Π.) και των Ενώσεων Ομάδων Παραγωγών (Ε.Ο.Π.). Έννοια Ομάδων Παραγωγών Άρθρ.7.-1.Καταργείται, από την έναρξη ισχύος του παρόντος, το Π.Δ. 614/1981 (τόμ. 16 σελ. 50, 12), πλην των διατάξεων των άρθρ. 6, 7, 8 και 9 αυτού, όπως ισχύουν κατά τη δημοσίευση του παρόντος. 2.Η ισχύς του Δ/τος αυτού αρχίζει μετά ένα (1) μήνα από τη δημοσίευσή του στην Εφημερίδα της Κυβερνήσεως. Άρθρ.2.-"1.Για την εφαρμογή των διατάξεων του δ/τος αυτού, ως ομάδες παραγωγών νοούνται ενώσεις φυσικών ή νομικών προσώπων που ασχολούνται με την παραγωγή γεωργικών προϊόντων, όπως αυτά ορίζονται στο άρθρ. 38 της Συνθήκης της ΕΟΚ, και οι οποίες προβλέπονται, συνιστώνται και λειτουργούν στα πλαίσια της σχετικής νομοθεσίας της ΕΟΚ, όπως αυτή ισχύει κάθε φορά και για τους σκοπούς που καθορίζονται στη νομοθεσία αυτή". Η παρ. 1 αντικαταστάθηκε ως άνω από το άρθρ. 1 του Π.Δ. 230/25 Μαΐου - 7 Ιουν. 1991 (ΦΕΚ Α' 86). 2.Ως Ομάδες Παραγωγών αναγνωρίζονται οι ενώσεις της προηγουμένης παραγράφου, που πληρούν τους όρους και τις προϋποθέσεις που ορίζονται από τους οικείους, κατά τομέα παραγωγής, Κανονισμούς της Ε.Ο.Κ. 3.Όπου στις επόμενες διατάξεις γίνεται χρήση του όρου «Ομάδες Παραγωγών» (Ο.Π.) νοούνται και οι «Ενώσεις Ομάδων Παραγωγών» (Ε.Ο.Π.). Για τις επιτροπές αναγνώρισης ομάδων παραγωγών, βλ. άρθρ. 60-61, Νόμ. 2637/27-27 Αυγ.1998 (ΦΕΚ Α΄ 200), κατωτ. αριθ. 62. Επιτροπές Αναγνώρισης Άρθρ.3.-Καταργήθηκε με το δεύτερο εδάφιο της παρ.4 άρθρ.60 Νόμ.2637/27-27 Αυγ.1998(ΦΕΚ Α΄200), κατωτ.αριθ.62 και έπαυσε η λειτουργία των αντιστοίχων Επιτροπών Αναγνώρισης που συγκροτήθηκαν με τις άνω διατάξεις μετά την έκδοση των αποφάσεων για τη σύσταση, συγκρότηση και ορισμό των μελών της Πρωτοβάθμιας και Δευτεροβάθμιας Επιτροπής Αναγνώρισης. Διαδικασία αναγνώρισης Άρθρ.4.-1.Η Ο.Π. η οποία ενδιαφέρεται για την αναγνώριση, υποβάλλει στη Δ/νση Γεωργίας στην περιφέρεια της οποίας έχει την έδρα της, αίτηση που απευθύνεται στην Πρωτοβάθμια Επιτροπή Αναγνώρισης. Η αίτηση πρέπει απαραίτητα να συνοδεύεται από τα πιο κάτω δικαιολογητικά. α)Αντίγραφο συστατικής πράξης, ανάλογα με τη νομική μορφή της οργάνωσης. β)Αποδεικτικά έγγραφα ότι τηρήθηκαν οι νόμιμες διατυπώσεις για την απόκτηση νομικής προσωπικότητας που προβλέπεται από τη νομοθεσία για κάθε νομική μορφή οργάνωσης. γ)Πιστοποιητικό ότι δεν έχει κηρυχθεί σε πτώχευση ή δεν τελεί υπό εκκαθάριση ή αναγκαστική διαχείριση, το οποίο εκδίδεται από το αρμόδιο δικαστήριο ανάλογα με τη νομική μορφή της Ο.Π., εφόσον αυτή έχει συσταθεί ένα (1) τουλάχιστον χρόνο πριν από την ημερομηνία υποβολής της αίτησης αναγνώρισης. 2.Η Επιτροπή συνέρχεται σε 30 το πολύ ημέρες από την υποβολή της αίτησης. Υπόψη της Επιτροπής τίθενται τα δικαιολογητικά της προηγούμενης παραγράφου και Έκθεση από την οποία πρέπει να προκύπτει αν η Ο.Π. εκπληρώνει ή όχι τους όρους και τις προϋποθέσεις που καθορίζουν οι Κοινοτικοί Κανονισμοί. Η έκθεση αυτή συντάσσεται από υπάλληλο, που ορίζεται από το Δ/ντή Γεωργίας και προκειμένου για την αναγνώριση Ο.Π. βάμβακος ή προϊόντων Αλιείας, από τον Προϊστάμενο της αρμόδιας περιφερειακής υπηρεσίας του Οργανισμού Βάμβακος ή της εποπτείας Αλιείας. (Αντί για τη σελ. 238, 07(α) Σελ. 238,07(β) Τεύχος 1435 Σελ. 33 .577. Γεωργικοί Συνεταιρισμοί- Αγροτικές Συνεταιριστικές Οργανώσεις 14.Δ.α.50 3.Η Επιτροπή αναγνώρισης, με βάση τα δικαιολογητικά, κρίνει αν υπάρχουν οι νόμιμες προϋποθέσεις για την αναγνώριση, εκτιμάει τα στοιχεία της τεχνικής έκθεσης, ερευνάει αν πληρούνται οι όροι και οι προϋποθέσεις που προβλέπονται από το άρθρ.2 του Δ/τος αυτού και αν η λειτουργία της Ο.Π. είναι δυνατό να βοηθήσει στην επίλυση των διαρθρωτικών προβλημάτων της Γεωργίας και στην κοινή οργάνωση της αγοράς του σχετικού προϊόντος και εκδίδει την απόφασή της για την αποδοχή της αίτησης και την αναγνώριση της Ο.Π. για την απόρριψή της. Η Επιτροπή Αναγνώρισης υποχρεούται να εκδώσει την απόφαση της, πλήρως αιτιολογημένη μέσα σε 20 ημέρες από τη συζήτηση της υπόθεσης. Αν η προθεσμία  αυτή περάσει άπρακτη θεωρείται ότι η αίτηση απορρίφθηκε. Η απόφαση της επιτροπής με φροντίδα του Γραμματέα της τοιχοκολλάται στο Νομαρχιακό Κατάστημα και κοινοποιείται στους ενδιαφερομένους με απόδειξη. 4.Η εγκριτική απόφαση της Επιτροπής, με τη φροντίδα επίσης του Γραμματέα της αποστέλλεται : α)Στη Δ/νση Γεωργίας για την καταχώριση σε Ειδικό Βιβλίο-Μητρώο Ο.Π. που τηρείται απ' αυτή. Στο Μητρώο Ο.Π. αναφέρεται η επωνυμία και η έδρα της Ο.Π., ο αριθμός και η ημερομηνία της απόφασης αναγνώρισης, η ημερομηνία και ο αύξων αριθμός καταχώρησης και η Κοινοτική Πράξη με βάση την οποία έγινε η αναγνώριση. Από την ημερομηνία καταχώρισης της απόφασης στο Μητρώο, ισχύει η αναγνώριση για την Ο.Π. Αποφάσεις αναγνώρισης Ομάδων Παραγωγών προϊόντων αλιείας ή βάμβακος αποστέλλονται και στην αρμόδια κατά τόπο Εποπτεία Αλιείας ή περιφερειακή Υπηρεσία του Οργανισμού Βάμβακος αντίστοιχα. β)Στη Δ/νση Γεωργικού Συνεταιρισμού του Υπουργείου Γεωργίας για καταχώριση στο Γενικό Μητρώο Ο.Π. στο οποίο γράφονται τα πιο πάνω στοιχεία. γ)Στις καθ' ύλην αρμόδιες Δ/νσεις της Κεντρικής Υπηρεσίας του Υπουργείου Γεωργίας και στον Οργανισμό Βάμβακος, εφόσον πρόκειται για Ο.Π. Βάμβακος για καταχώριση σε ειδικό βιβλίο Μητρώο Ο.Π. που τηρείται χωριστά για κάθε Κοινοτικό Κανονισμό. Στο βιβλίο αυτό γράφονται τα πιο πάνω στοιχεία και ο αύξων αριθμός του Γενικού Μητρώου. 5.Κατά της απορριπτικής απόφασης της Πρωτοβάθμιας Επιτροπής η Οργάνωση που ενδιαφέρεται να αναγνωριστεί ως Ο.Π. μπορεί να ασκήσει προσφυγή στη Δευτεροβάθμια Επιτροπή Αναγνώρισης, μέσα σε δέκα ημέρες από την επακολουθούσα της τοιχοκολλήσεως επίδοσή της σύμφωνα με την παρ.3, με αίτησή τους που κατατίθεται στην αρμόδια Δ/νση Γεωργίας και απευθύνεται στην Δευτεροβάθμια Επιτροπή αναγνώρισης. Σελ. 238,08(β) Τεύχος 1435 Σελ. 34 Η Δευτεροβάθμια Επιτροπή συγκαλείται σε 15 το πολύ ημέρες για τη συζήτηση της προσφυγής. Μέσα σε άλλες 15 ημέρες από τη συζήτηση, η Δευτεροβάθμια Επιτροπή υποχρεούται να εκδόσει την απόφασή της. Ως προς τη δημοσίευση της απόφασης εφαρμόζονται οι παρ. 3 και 4 του άρθρου αυτού. 6.Η απόρριψη αίτησης αναγνώρισης Ο.Π. δεν αποκλείει το δικαίωμα της Ομάδας να ξαναζητήσει αναγνώριση, εφόσον συμμορφωθεί με τις παρατηρήσεις της Επιτροπής, οι οποίες επέβαλαν την απορριπτική απόφαση. Συμμετοχή μη παραγωγών  σε Ομάδες Παραγωγών "Άρθρ.4α.-1.Ομάδες παραγωγών για την από κοινού παραγωγή και εμπορία γεωργικών προϊόντων, σύμφωνα με τα οριζόμενα από τους οικείους, κατά τομέα παραγωγής, Κανονισμούς της ΕΟΚ, μπορεί να αναγνωρίζονται για την εφαρμογή του παρόντος δ/τος και στην περίπτωση κατά την οποία μετέχουν σ' αυτές ως μέλη μη παραγωγοί, με την απαραίτητη προϋπόθεση ότι οι παραγωγοί-μέλη θα διατηρούν με την πλειοψηφία τους τον έλεγχο στη λήψη αποφάσεων της ομάδας. 2.Για την κατοχύρωση της διατήρησης του ελέγχου των αποφάσεων της προηγουμένης παραγράφου ορίζεται ότι οι μετοχές ομάδων παραγωγών που συγκροτούνται υπό μορφή Ανώνυμης Εταιρείας είναι ονομαστικές και μπορεί να μεταβιβάζονται εν ζωή μόνο σε ιδρυτικά μέλη ή σε πρόσωπα που πληρούν, κατά περίπτωση, τους όρους που θέτονται από τους οικείους, κατά τομέα παραγωγής, Κανονισμούς της ΕΟΚ και πάντοτε με την προϋπόθεση ότι από τη μεταβίβαση αυτή δεν θίγεται ο υπό των παραγωγώνμελών έλεγχος των αποφάσεων της εταιρείας και ότι σε καμιά περίπτωση θα συγκεντρώνεται η πλειονότητα των μετοχών σε ένα πρόσωπο. Οι διατάξεις του προηγουμένου εδαφίου ισχύουν ανάλογα και για τη μεταβίβαση εταιρικών μεριδίων ομάδων παραγωγών που συγκροτούνται υπό μορφή εταιρείας περιωρισμένης ευθύνης". Το άρθρ.4α, προστέθηκε από το άρθρ.2 του Π.Δ.230/25 Μαΐου - 7 Ιουν. 1991 (ΦΕΚ Α' 86). .578. 14.Δ.α.50 Γεωργικοί Συνεταιρισμοί-Αγροτικές Συνεταιριστικές Οργανώσεις Ανάκληση αναγνώρισης Άρθρ.5.-1. Η αναγνώριση των Ο.Π. υπόκειται σε ανάκληση όταν διαπιστώνεται ότι δεν υπάρχουν οι όροι και οι προϋποθέσεις για την αναγνώριση ή δεν τηρούνται οι υποχρεώσεις που προβλέπονται από την περί Ομάδων Παραγωγών νομοθεσία και τις σχετικές κοινοτικές πράξεις. 2.Η ανάκληση της αναγνώρισης γίνεται με απόφαση της Πρωτοβάθμιας Επιτροπής Αναγνώρισης, ύστερα από αιτιολογημένη πρόταση της αρμόδιας για την εποπτεία και τον έλεγχο των Ο.Π. υπηρεσίας. Για την απόφαση ανάκλησης της αναγνώρισης ισχύουν, κατά τα λοιπά, αναλογικά οι διατάξεις του άρθρ. 4 του Δ/τος αυτού. Αν η Δευτεροβάθμια Επιτροπή αναγνώρισης στην οποία ασκήθηκε προσφυγή κατά απόφασης ανάκλησης αναγνώρισης της Πρωτοβάθμιας Επιτροπής, δεν εκδόσει την απόφασή της μέσα στις προθεσμίες του πιο πάνω άρθρου, θεωρείται ότι έγινε δεκτή η προσφυγή. 3.Από την ημερομηνία έκδοσης της απόφασης της Πρωτοβάθμιας Επιτροπής για την ανάκληση της αναγνώρισης αναστέλλονται οι χορηγήσεις κινήτρων και λοιπών ενισχύσεων. Τα κίνητρα και οι ενισχύσεις χορηγούνται αναδρομικά μετά την ακύρωση της απόφασης ανάκλησης από τη Δευτεροβάθμια Επιτροπή ή την πάροδο της προθεσμίας για την έκδοση απόφασης από τη Δευτεροβάθμια Επιτροπή. Η Ο.Π. χάνει κάθε δικαίωμα που στηρίζεται στην αναγνώριση από τη στιγμή που η απόφαση, ανάκλησης της αναγνώρισης γίνει οριστική. Επανάκριση αναγνωρισμένων Ο.Π. Άρθρ.6.-1.Οι Ο.Π. που έχουν αναγνωρισθεί σύμφωνα με το Π.Δ. 614/1981 "περί αναγνωρίσεως ομάδων παραγωγών και των ενώσεων αυτών" (ΦΕΚ 155 Α') ή με υπουργικές αποφάσεις, υπόκεινται στη διαδικασία αναγνώρισης, σύμφωνα με τις διατάξεις του Δ/τος αυτού, κατόπιν αιτήσεων των στις αρμόδιες Δ/νσεις Γεωργίας. Οι αιτήσεις υποβάλλονται μέσα σε προθεσμία έξι (6) μηνών από την έναρξη ισχύος του Δ/τος αυτού. Η αναγνώριση Ο.Π. η οποία δεν υπέβαλε αίτηση μέσα στην προθεσμία αυτή θεωρείται ότι ανακλήθηκε. Για την επανάκριση των Ο.Π. του άρθρου αυτού όλες οι προθεσμίες του άρθρ. 4 υπολογίζονται στο διπλάσιο. 2.Από τη δημοσίευση του Δ/τος αυτού οι κεντρικές υπηρεσίες του Υπουργείου Γεωργίας αποστέλλουν στις αρμόδιες Δ/νσεις Γεωργίας τους φακέλους των Ο.Π. που έχουν αναγνωρισθεί με υπουργικές αποφάσεις. Διατάξεις που καταργούνται-Έναρξη ισχύος 